L-Unjoni Ewropea bdiet proċeduri legali kontra r-Renju Unit hekk kif il-Gvern Ingliż irrifjuta milli jwaqqaf il-pjanijiet tiegħu biex ibiddel partijiet mill-ftehim li kien sar dwar Brexit. Il-President tal-Kummissjoni Ewropea, Ursula von der Leyen qalet illi r-Renju Unit għandu sal-aħħar ta' Novembru biex iwieġeb dwar it-tħassib tal-UE dwar l-abbozz tal-leġiżlazzjoni. Madankollu, it-taħdidiet bejn l-Unjoni Ewropea u r-Renju Unit dwar il-ftehim kummerċjali se jitkomplew matul din il-ġimgħa. Il-Prim Ministru Ingliż Boris Johnson qal illi ż-żewġ naħat għandhom jmorru għal triqithom f'każ li ma jkunx hemm qbil sa nofs dan ix-xahar.